กทม.ให้ 103 โรงเรียนในสังกัดหยุดเรียน ร่วมกิจกรรมปั่นเพื่อพ่อ 11 ธ.ค.
กทม.ให้ 103 โรงเรียนในสังกัดหยุดเรียน ร่วมกิจกรรมปั่นเพื่อพ่อ 11 ธ.ค.
9 ธ.ค. 2558

นายแพทย์พีระพงษ์ สายเชื้อ ปลัดกรุงเทพมหานคร เปิดเผยว่า เนื่องด้วยวันที่ 11 ธ.ค. 58 จะมีการจัดกิจกรรมจักรยานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 88 พรรษา 5 ธันวาคม พ.ศ. 2558 “ปั่นเพื่อพ่อ Bike for Dad”
โดยมีเส้นทางจัดกิจกรรม 29 กิโลเมตรซึ่งจะมีการปิดการจราจรเพื่อจัดกิจกรรมดังกล่าว กรุงเทพมหานครจึงขอประกาศให้โรงเรียนสังกัดกรุงเทพมหานครจำนวน 103 โรงเรียนในพื้นที่ 13 เขตที่อยู่ในเส้นทางการจัดกิจกรรม งดการเรียนการสอนเป็นเวลา 1 วัน เพื่อให้นักเรียน ผู้ปกครองและประชาชนเข้าร่วมกิจกรรมถวายความจงรักภักดีและเฝ้าฯ รับเสด็จ ตลอดเส้นทาง